4. SZ. KÖLTSÉGVETÉS-MÓDOSÍTÁSI TERVEZET A 2013. ÉVI ÁLTALÁNOS KÖLTSÉGVETÉSHEZ SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság IV. szakasz – Az Európai Unió Bírósága /* COM/2013/0254 final - 2013/ () */





4. SZ. KÖLTSÉGVETÉS-MÓDOSÍTÁSI TERVEZET A 2013. ÉVI ÁLTALÁNOS KÖLTSÉGVETÉSHEZ SZAKASZONKÉNTI BONTÁSÚ KIADÁSI KIMUTATÁS III. szakasz – Bizottság IV. szakasz – Az Európai Unió Bírósága Tekintettel: – az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével, – az Unió általános költségvetésére alkalmazandó pénzügyi szabályokról szóló, 2012. október 25-i 966/2012/EU, Euratom európai parlament és tanácsi rendeletre[1] és különösen annak 41. cikkére, – az Európai Unió 2013-es pénzügyi évre vonatkozó, 2012. december 12-én elfogadott általános költségvetésére[2], – a 2013. március 18-án elfogadott 1/2013. sz. költségvetés-módosítási tervezetre[3], – a 2013. március 27-én elfogadott 2/2013. sz. költségvetés-módosítási tervezetre[4], – a 2013. április 15-én elfogadott 3/2013. sz. költségvetés-módosítási tervezetre[5], az Európai Bizottság a költségvetési hatóság elé terjeszti a 2013. évi általános költségvetés 4. számú költségvetés-módosítási tervezetét. A SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS VÁLTOZÁSAI A szakaszonkénti bontású bevételi és kiadási kimutatás változásai elérhetők az EUR-Lexen (http://eur-lex.europa.eu/budget/www/index-hu.htm). E változások angol nyelvű változata tájékoztatásul költségvetési mellékletként csatolva található. TARTALOMJEGYZÉK 1. Bevezetés.. 5 2. Európai GNSS Ügynökség.. 5 3. Oktatási, Audiovizuális és Kulturális Végrehajtó Ügynökség.. 6 4. Az Európai Unió Bírósága.. 7 5. Összefoglaló táblázat a pénzügyi keret fejezetei szerinti bontásban.. 9 1. Bevezetés A 2013. évre vonatkozó 4. sz. költségvetés-módosítási tervezet a következőket tartalmazza: ¾ az Európai GNSS Ügynökség (GSA) létszámtervének módosítása, a létszámterv 20 álláshellyel történő bővítésére irányuló igény nyomán (mind AD álláshely). A GSA költségvetéséhez nyújtott uniós hozzájárulás ennek megfelelően 1 750 000 EUR-val nő, és ezt a Bizottság a GNSS program meglévő költségvetési keretén belüli átcsoportosítással javasolja finanszírozni; ¾ az Oktatási, Audiovizuális és Kulturális Végrehajtó Ügynökség (EACEA) létszámtervének módosítása, a létszámterv 2 álláshellyel történő bővítésére irányuló igény nyomán (mindkettő AD álláshely), a Bizottság létszámtervében szereplő két álláshely felszabadításával ellensúlyozva. A létszámterv módosítására az ügynökség feladatkörének kibővítése részeként kerül sor, amely egyúttal szerződéses alkalmazottaknak (13 teljes munkaidős egyenérték) a Bizottságtól a EACEA-hoz való áthelyezésével jár együtt. A módosítás nyomán az ügynökség működési költségeihez biztosított uniós hozzájárulás összességében 1 516 000 EUR-val nő, amit a Bizottság a saját költségvetésében a személyzetre és az egyéb igazgatási kiadásokra elkülönített előirányzatok azonos összegű csökkentésével javasol finanszírozni; ¾ az Európai Unió Bírósága létszámtervének módosítása, egy további főtanácsnoki álláshely létrehozására és ehhez kapcsolódóan a létszámterv 7 álláshellyel (4 AD és 3 AST álláshely) történő bővítésére irányuló igény nyomán. A javaslat szerint ez a módosítás a költségvetésnek a Bíróságra vonatkozó szakaszán belül rendelkezésre álló előirányzatokból kerül finanszírozásra. A fenti módosítások semleges költségvetési hatásúak, hiszen míg az uniós hozzájárulásnak a két ügynökség esetében javasolt növelését teljes mértékben ellensúlyozzák a Bizottság költségvetésének megfelelő csökkentései, addig a Bíróság személyzetének bővítését a költségvetésnek a Bíróságra vonatkozó szakaszán belül rendelkezésre álló előirányzatok finanszírozzák. 2. Európai GNSS Ügynökség 2011. november 30-án a Bizottság javaslatot[6] fogadott el a globális navigációs műholdrendszerről (GNSS) szóló új rendeletre vonatkozóan, amelyben előterjesztette az EGNOS és a Galileo programok új irányítási struktúráját, valamint e programok 2014–2020 közötti finanszírozására vonatkozó javaslatát. Az új struktúrában az Európai GNSS Ügynökséghez (GSA) kerülnének az irányítási feladatok, ideértve mindkét rendszer üzemeltetését 2014. január 1-jétől kezdődően. Az eredményes működés érdekében, illetve a szolgáltatások késedelmes megkezdésének vagy zavarának elkerülése érdekében a GSA-nak már 2013-ban előkészítő feladatokat kell végrehajtania. Ennek keretében az Ügynökség fogja koordinálni a rendszerek üzemeltetésével kapcsolatos valamennyi feladatot, így a rendszerek karbantartását, működtetését és szolgáltatásait, egyúttal visszajelzést ad a rendszerek következő generációi számára az üzemeltetés változó szükségleteiről és a felhasználói igények alakulásáról. Annak érdekében, hogy az Európai Parlament és a Tanács teljes mértékben tájékozott legyen arról, hogy a GSA milyen feltételek mellett fogja elvégezni az új irányítási modell keretében rábízott feladatokat, 2013. február 6-án a Bizottság javaslatot fogadott el az Európai GNSS Ügynökség létrehozásáról szóló 912/2010/EU rendelet (GSA-rendelet) módosításáról[7]. A GSA-rendelet módosításához kapcsolódó pénzügyi kimutatás 20 további ideiglenes alkalmazottal számol 2013-ban, amivel a létszámtervben szereplő álláshelyek száma 57-ről 77-re nőne. A Bizottság alaposan megvizsgálta az igényelt ideiglenes alkalmazotti álláshelyekhez kapcsolódó részletes feladat- és munkaköri leírásokat. A módosított GSA-rendeletről szóló javaslat elfogadását követően a GSA azonnal megkezdte a szükséges intézkedéseket, hogy az előkészítő feladatok gyorsan elindíthatók legyenek. Mindazonáltal a hivatalos felvételi eljárást csak ezen költségvetés-módosítási tervezet elfogadását követően lehet véglegesíteni, mivel a költségvetési hatóságnak előzetesen jóvá kell hagynia a GSA létszámtervének módosítását ahhoz, hogy az ügynökség magát a felvételi eljárást megkezdhesse. Az új alkalmazottak 2013 július közepétől történő felvételével számolva az ügynökség 2013. évi költségvetésében jelentkező többetkiadások összesen 1 750 000 EUR-t tesznek ki. Az ügynökség költségvetéséhez biztosított uniós hozzájárulást ekkora összeggel kell megnövelni. A Bizottság azt javasolja, hogy a kötelezettségvállalási és kifizetési előirányzatokat a Bizottság szakaszán belül, a Galileo program 02 05 alcíméről az ügynökséghez, egészen pontosan a 02 05 01 „Európai műholdas navigációs programok (EGNOS és Galileo)” költségvetési jogcímcsoporttól a 02 05 02 01 „Európai GNSS Ügynökség – Hozzájárulás az 1. és 2. címhez” költségvetési jogcímhez történő belső átcsoportosítással biztosítsák. A módosított létszámterv megtalálható a költségvetési mellékletben. A létszámterv 20 új AD álláshelyet tartalmaz, melyből 3 AD 10, 3 AD 9, 6 AD 8, 7 AD 7 és 1 AD 6 besorolású. 3. Oktatási, Audiovizuális és Kulturális Végrehajtó Ügynökség A Bizottság 2012-ben döntött az Oktatási, Audiovizuális és Kulturális Végrehajtó Ügynökség (EACEA) feladatkörének kiterjesztéséről, amelynek nyomán az ügynökség feladatai közé bekerült a MEDIA Mundus program végrehajtása, továbbá bővült a többéves pénzügyi keret 4. fejezete szerinti iskolai oktatási és ifjúsági tevékenységekkel kapcsolatos feladatköre, illetve a „Fiatalok lendületben” programot kiterjesztették azokra a tevékenységekre, amelyeket eddig az Eurydice Európai Egység keretében hajtott végre az oktatás területén. A 2007–2013-as időszak növekedésben lévő kiadási programjaival kapcsolatos további feladatoknak az EACEA-ra való átruházása egyértelmű minőségi és mennyiségi előnyökkel jár az ügynökségnél felhalmozott szakértelemnek az érintett szakpolitikai területeken történő hasznosítása révén, ami egyben a legköltséghatékonyabb megoldás is. Ami a minőségi szempontokat illeti, az újabb feladatoknak az EACEA-ra való átruházását az ügynökség által a programirányítás terén szerzett korábbi érdemekre lehet alapozni. A mennyiségi szempontokat illetően kijelenthető, hogy az EACEA-n keresztüli programirányítás 2013-ban 570 000 EUR megtakarítást jelent ahhoz képest, mintha a Bizottság „házon belül” tartaná ezt a feladatot. A költségmegtakarításokat elsősorban a hatékonyságjavulás eredményezi az EACEA-nál, ennek köszönhetően a Bizottság minimalizálni tudta az ügynökség működési költségeihez biztosított többlet-hozzájárulását. Másrészről így az érintett programok elkülönített pénzügyi keretein belül növelhetők a programok operatív előirányzatai. A végrehajtó ügynökségek bizottsága 2012 októberében pozitív véleményt adott az ügynökség feladatkörének bővítéséről, az Európai Parlament pedig semmilyen kifogást nem emelt a „gyakorlati rendelkezésekben” megállapított határidőn belül. Azt követően, hogy ilyenformán mind az Európai Parlamenttől, mind a Tanácstól megkapta a szükséges jóváhagyást, 2012 decemberében a Bizottság elfogadta az ügynökség feladatkörének kibővítéséről szóló határozatot (C(2012) 9474 és 9475). A költségvetés-módosítási tervezet az EACEA feladatkörének kibővítésével járó költségvetési szempontokat tartalmazza a 2013. évre vonatkozóan. E szempontok egyrészt az ügynökségnek biztosított uniós hozzájárulás növelését, másrészt az ügynökség létszámtervének módosítását jelentik, amelyet teljes mértékben ellentételez a Bizottság létszámtervének, illetve a személyzetre és egyéb igazgatási kiadásokra a Bizottság költségvetésében elkülönített előirányzatok azonos mértékű csökkentése, amelynek részletesebb kifejtése alább megtalálható. A feladatkörének bővítésével összefüggésben az EACEA-ra átruházott feladatok nyomán a végrehajtó ügynökség részére biztosított uniós hozzájárulás 1 516 000 EUR-val nő, amelyből 458 000 EUR a 3b. alfejezethez tartozó programokhoz (a 15 01 04 31 „Oktatási, Audiovizuális és Kulturális Végrehajtó Ügynökség – A 3b. alfejezet programjaiból nyújtott hozzájárulás” jogcím) és 1 058 000 EUR a 4. fejezethez tartozó programokhoz (a 19 01 04 30 „Oktatási, Audiovizuális és Kulturális Végrehajtó Ügynökség – Hozzájárulás a külkapcsolati programokból” jogcím) kapcsolódik. Az uniós hozzájárulás növekményét az XX 01 01 01 „Személyzettel kapcsolatos kiadások”, a 15 01 02 01 „Az ‹‹Oktatás és kultúra›› szakpolitikai területen foglalkoztatott külső munkatársak”, a 15 01 04 68 „MEDIA Mundus – Igazgatási kiadások”, a 15 05 55 „Cselekvő ifjúság”, a 19 01 04 01 „Fejlesztési együttműködési eszköz (DCI) – Igazgatási kiadások” és a 19 01 04 02 „Európai Szomszédsági és Partnerségi Támogatási Eszköz (ENPI) – Igazgatási kiadások” jogcím fedezi. A humánerőforrásokat illetően az alábbi módosításokra van szükség az ügynökség személyzetét és létszámtervét érintően: a létszámterv 15 teljes munkaidős egyenértékkel bővül, amelyből 13 szerződéses alkalmazott (az ügynökségnél jellemző átlagos költség alapján számolva) és 2 ideiglenes alkalmazott (2 AD 8), tekintettel arra, hogy a „MEDIA Mundus” program áthelyezése és az ügynökségnek a „Lendületben a fiatalok” programmal kapcsolatos feladatai két ilyen besorolású ideiglenes alkalmazott foglalkoztatását teszik szükségessé. A Bizottságnál az ügynökség személyzeti többletszükségleteivel pontosan megegyező mértékű létszámcsökkentésre kerül sor. 13 szerződéses alkalmazotti és a létszámtervben szereplő 2 további álláshelyhez (2 AST 7) kapcsolódó előirányzat felszabadul és törlésre kerül a Bizottság költségvetéséből. Az ügynökség feladatkörének bővítése nyomán az előirányzatok szintjén jelentkező, igazgatási jellegű és a Bizottság, illetve az EACEA személyzetét érintő hatások teljes körű, részletes leírása megtalálható a költségvetési mellékletben. 4. Az Európai Unió Bírósága 4.1 A Bíróság igénye A Lisszaboni Szerződést elfogadó kormányközi konferencia záróokmányához csatolt 38. nyilatkozattal összhangban 2013 januárjában a Bíróság három további főtanácsnoki álláshelyet kért, amelyek közül egyet 2013. július 1-jétől, további kettőt pedig 2015. október 7-től töltenének be. Annak érdekében az első főtanácsnok 2013. július 1-jétől betölthesse pozícióját (a másik kettő várhatóan 2015-től tölti be hivatalát) a Bíróság létszámtervének módosítását kezdeményezte, hogy új álláshelyeket hozzon létre a létszámtervében a főtanácsnok kabinetjében dolgozó hét személy részére (1 AD 14, 1 AD 12, 1 AD 11, 1 AD 10, 1 AST 5, 1 AST 3 és 1 AST 2 besorolású álláshely). Ezzel összefüggésben a Bíróságnál felmerülő költségek a 2013. évi költségvetésben várhatóan mintegy 910 000 EUR-t tesznek ki. Ezzel egyidejűleg – a növekvő munkateher kezelése érdekében – a Bíróság 9 további álláshelyet is igényelt bírósági titkárok részére („előadók”, 1 AD 14, 3 AD 12, 3 AD 11 és 2 AD 10 besorolású álláshely) a Törvényszék egy-egy tanácsához. A Bíróság számításai szerint az ezzel járó többletköltségek 930 000 EUR-val terhelnék a 2013. évi költségvetését, így a Bíróságnak a főtanácsnokkal (és annak kabinetjével), valamint a további bírósági titkárokkal összefüggő többletköltségei a 2013. évi költségvetést illetően összesen 1 840 000 EUR-t tesznek ki. 4.2 Az Európai Bizottság javaslata A 2013. évi 4. sz. költségvetés-módosítási tervezet részeként a Bizottság a Bíróság létszámtervének módosítását javasolja oly módon, hogy az új főtanácsnok kabinetjének személyzete (1 AD 14, 1 AD 12, 1 AD 11, 1 AD 10, 1 AST 5, 1 AST 3 és 1 AST 2 besorolású álláshely) kerüljön be a Bíróság létszámtervébe, viszont az ehhez kapcsolódó pótlólagos előirányzatok ne kerüljenek be a 2013. évi költségvetésnek a Bíróságra vonatkozó szakaszába. A Bizottság tudomásul veszi a Bíróság szándékát, mely szerint a Bíróság költségvetésének 14. alcímén rendelkezésre álló előirányzatokat (külső személyzet) kíván igénybe venni egy további, az új kabinet létrehozásával összefüggő szerződéses alkalmazotti álláshely (I. besorolási fokozat) finanszírozására. A Bizottság ugyanakkor nem javasolja, hogy a 2013. évi 4. sz. költségvetés-módosítási tervezetben szerepeljen a 9 további bírósági titkárra vonatkozó igény. Ezzel összefüggésben a Bizottság emlékeztetni kíván a pénzügyi programozásért és a költségvetésért felelős biztos által küldött levélre[8], amelyben a biztos felhívta a többi intézmény figyelmét annak alapvető politikai fontosságára, hogy kövessék a Bizottság 1 %-os létszámleépítési gyakorlatát, amely az összes intézményre vonatkozóan öt éven belül 5%-os létszámleépítést megfogalmazó bizottsági javaslatot valósítja meg. A Bizottság továbbá rámutat a Bíróság 2011. márciusi – a növekvő munkateher miatt a törvényszéki bírák számának 12 fővel történő bővítésére irányuló – javaslatát övező bizonytalanságra, és azt javasolja, hogy a Bíróság várja meg a jogalkotó hatóság erre vonatkozó döntését. Az előirányzatokkal kapcsolatban a Bizottság megjegyzi, hogy a 2013. évi 2. sz. költségvetés-módosítási tervezet egyáltalán nem hagy mozgásteret a kifizetések 2013. évi felső korlátja alatt. Ez alól kivételt csupán az Európai Unió Szolidaritási Alapjának igénybevételéhez kapcsolódó kifizetések képeznek, erre vonatkozóan a Bizottság rövidesen elő is terjeszti a 2013. évi 5. sz. költségvetés-módosítási tervezetet. Figyelembe véve továbbá a 2013. évi 4. sz. költségvetés-módosítási tervezetben igényelt álláshelyek betöltésének jellemző időigényét, a Bizottság úgy véli, hogy a Bíróság hozzá fogja tudni igazítani a létszámbővítését a költségvetésében erre a célra jelenleg rendelkezésre álló előirányzatokhoz. Ebből kifolyólag a főtanácsnoki és a hozzá kapcsolódó hét további álláshely vonatkozásban a Bizottság pótlólagos előirányzatokat nem szerepeltet a módosítási tervezetben. Ugyanezen megfontolásból a Bizottság azt javasolja, hogy a költségvetésbe ne kerüljön be az a Bíróság által 121 000 EUR-ra becsült bevétel se, ami az új kabinettagok hozzájárulásából folyna be 2013-ban. A módosított létszámterv megtalálható a költségvetési mellékletben. 5. Összefoglaló táblázat a pénzügyi keret fejezetei szerinti bontásban Pénzügyi keret Fejezet/alfejezet || Felülvizsgált 2013. évi pénzügyi keret || 2013. évi költségvetés (az 1–3./2013. sz. költségvetés-módosítással együtt) || 4/2013. sz. költségvetés-módosítási tervezet || 2013. évi költségvetés (az 1-4/2013. sz. költségvetés-módosítási tervezettel együtt) Köt.vállalási előirányzatok || Kifizetési előirányzatok || Köt.vállalási előirányzatok || Kifizetési előirányzatok || Köt.vállalási előirányzatok || Kifizetési előirányzatok || Köt.vállalási előirányzatok || Kifizetési előirányzatok 1. FENNTARTHATÓ NÖVEKEDÉS || || || || || || || || 1a.Versenyképesség a növekedésért és a foglalkoz.-t || 15 670 000 000 || || 16 168 150 291 || 12 886 628 095 || || || 16 168 150 291 || 12 886 628 095 Mozgástér || || || 1 849 709 || || || || 1 849 709 || 1b. Kohézió a növekedésért és a foglalkoztatásért || 54 974 000 000 || || 54 958 049 037 || 56 349 544 736 || || || 54 958 049 037 || 56 349 544 736 Mozgástér || || || 15 950 963 || || || || 15 950 963 || Összesen || 70 644 000 000 || || 71 126 199 328 || 69 236 172 831 || || || 71 126 199 328 || 69 236 172 831 Mozgástér[9] || || || 17 800 672 || || || || 17 800 672 || 2. A TERMÉSZETI ERŐFORRÁSOK MEGŐRZÉSE ÉS KEZELÉSE || || || || || || || || Ebből: a piachoz kapcsolódó kiadások és közvetlen kifizetések || 48 583 000 000 || || 43 956 548 610 || 43 934 188 711 || || || 43 956 548 610 || 43 934 188 711 Összesen || 61 310 000 000 || || 60 159 241 416 || 58 095 492 961 || || || 60 159 241 416 || 58 095 492 961 Mozgástér || || || 1 150 758 584 || || || || 1 150 758 584 || 3. UNIÓS POLGÁRSÁG, SZABADSÁG, BIZTONSÁG ÉS A JOG ÉRVÉNYESÜLÉSE || || || || || || || || 3a. Szabadság, biztonság és a jog érvényesülése || 1 703 000 000 || || 1 440 827 200 || 1 046 033 652 || || || 1 440 827 200 || 1 046 033 652 Mozgástér || || || 262 172 800 || || || || 262 172 800 || 3b. Uniós polgárság || 746 000 000 || || 738 364 000 || 654 249 615 || 316 000 || 316 000 || 738 680 000 || 654 565 615 Mozgástér || || || 7 636 000 || || || || 7 320 000 || Összesen || 2 449 000 000 || || 2 179 191 200 || 1 700 283 267 || 316 000 || 316 000 || 2 179 507 200 || 1 700 599 267 Mozgástér[10] || || || 269 808 800 || || || || 269 492 800 || 4. AZ EURÓPAI UNIÓ MINT GLOBÁLIS SZEREPLŐ || 9 595 000 000 || || 9 583 118 711 || 6 898 914 260 || || || 9 583 118 711 || 6 898 914 260 Mozgástér[11] || || || 275 996 289 || || || || 275 996 289 || 5. IGAZGATÁS || 9 095 000 000 || || 8 430 690 740 || 8 430 365 740 || -316 000 || -316 000 || 8 430 374 740 || 8 430 049 740 Mozgástér[12] || || || 750 309 260 || || || || 750 625 260 || 6. ELLENTÉTELEZÉS || 75 000 000 || || 75 000 000 || 75 000 000 || || || 75 000 000 || 75 000 000 Mozgástér || || || || || || || || ÖSSZESEN || 153 168 000 000 || 144 285 000 000 || 151 553 441 395 || 144 436 229 059 || || || 151 553 441 395 || 144 436 229 059 Mozgástér[13][14] || || || 2 464 673 605 || 14 770 941 || || || 2 464 673 605 || 14 770 941 [1] HL L 298., 2012.10.26., 1. o. [2] HL L 66., 2013.3.8., 1. o. [3] COM(2013) 156. [4] COM(2013) 183. [5] COM(2013) 224. [6] COM(2011) 814. [7] COM(2013) 40. [8] Hiv.: Ares(2013) 14771, 2013.1.7. [9] Az 1a. alfejezet alatt fennmaradó mozgástér számításában nem szerepel az Európai Globalizációs Alkalmazkodási Alap (EGAA) (500 millió EUR). [10] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak (HL C 139., 2006.6.14.) megfelelően. [11] A 4. fejezet 2013. évi fennmaradó mozgástere nem veszi figyelembe a sürgősségisegély-tartalékhoz kapcsolódó előirányzatokat (264,1 millió EUR). [12] Az 5. fejezet felső korlátja alatt fennmaradó mozgástér kiszámítása során a személyzet által a nyugdíjrendszerbe fizetett 86 millió EUR-s hozzájárulás erejéig figyelembe vették a 2007–2013 közötti időszakra vonatkozó pénzügyi keret (1) lábjegyzetét. [13] A kötelezettségvállalások teljes mozgástere nem veszi figyelembe az Európai Globalizációs Alkalmazkodási Alaphoz kapcsolódó előirányzatokat (500 millió EUR), a sürgősségisegély-tartalékhoz kapcsolódó előirányzatokat (264,1 millió EUR), valamint a személyzet nyugdíjrendszerhez való hozzájárulásához kapcsolódó előirányzatokat (86 millió EUR). [14] A kifizetések teljes mozgástere nem veszi figyelembe a sürgősségisegély-tartalékhoz kapcsolódó előirányzatokat (80 millió EAR), valamint a személyzet nyugdíjrendszerhez való hozzájárulásához kapcsolódó előirányzatokat (86 millió EUR).